Na osnovu člana X. Statuta općine/opštine X („Službene novine X“, broj X), Općinsko vijeće/Skupština ošptine X je, na sjednici održanoj dana XY, mjeseca X, godine XY donijelo

ETIČKI KODEKS

SAVJETA/VIJEĆA MJESNIH ZAJEDNICA

ZA GRAD/OPĆINU/OPŠTINU X

I – UVODNI DIO

Član 1.

(Svrha Kodeksa)

(1) Ovim Kodeksom uspostavljaju se standardi ponašanja kojih se trebaju pridržavati predsjednik i članovi Savjeta/Vijeća mjesnih zajednica (MZ) Grada/Općine/Opštine X u obavljanju svojih dužnosti.

(2) Svrha Kodeksa je da se njegovim prihvatanjem i dosljednom primjenom promoviše ugled mjesne zajednice i osnaži povjerenje građana prema rukovodstvu mjesnih zajednica.

II – OSNOVNI PRINCIPI PONAŠANJA

Član 2.

(Zakonitost i javni interes)

(1) Izabrani predsjednik i članovi Savjeta/Vijeća mjesne zajednice su obavezni svoje dužnosti obavljati u skladu sa Statutom, Poslovnikom i drugim propisima Grada/Opštine/Općine.

(2) Prilikom obavljanja svojih dužnosti izabrano rukovodstvo mjesne zajednice će pristupati ravnopravno prema svim građanima MZ.

Član 3.

(Ciljevi obavljanja dužnosti)

(1) Povjerene dužnosti izabrano rukovodstvo mjesne zajednice će obavljati savjesno, odgovorno i nepristrasno, uz naglašenu otvorenost i spremnost da odgovaraju za svoje odluke, djelovanja i ponašanja.

(2) Standardi ponašanja ustanovljeni ovim Kodeksom trebali bi biti stalna preporuka u javnom djelovanju, a sve u cilju daljeg jačanja povjerenja građana u rad mjesne zajednice.

Član 4.

(Ponašanje na sjednicama/forumima/zborovima)

(1) Odredbama ovog Kodeksa bliže se preciziraju oblici ponašanja članova Savjeta/Vijeća mjesne zajednice.

(2) Izabrani članovi Savjeta/Vijeća mjesne zajednice su dužni:

a) redovno prisustvovati sjednicama/forumima/zborovima mjesne zajednice;

b) poštivati zakazano vrijeme sjednica/foruma/zborova mjesnih zajednica;

c) da ne ugrožavaju kvorum za odlučivanje napuštanjem (bar i na kratko) sjednice bez velike potrebe;

d) da ne prekidaju govornika naročito obraćanjem sa mjesta na kojem sjede (uvažavati kulturu smislenog dijaloga i repliciranja);

e) da, u radu Savjeta, ne iskazuju pristrasnost prema određenoj političkoj ideologiji, etničkoj pripadnosti, rasnoj pripadnosti, vjeroispovjesti, naciji, spolu i drugim mogućim predrasudama;

f) da, u svojim obraćanjima, kao i prilikom donošenja odgovarajućih odluka ne favorizuju treća lica, grupacije i pojedince kao i lične interese;

g) da, u svojim obraćanjima, ne koriste izraze i riječi koje vrijeđaju ljudsko dostojanstvo i narušavaju ugled Savjeta/Vijeća i mjesne zajednice, te potiču na mržnju i nasilje;

h) da ne razgovaraju međusobno, osim ako je to neophodno, pod uslovom da ne ometaju tok sjednice;

i) da, u toku sjednice, ne čitaju materijale koji nisu vezani za rad sjednice;

j) da, u toku sjednice, ne stoje ili neprimjereno sjede u sali;

k) da, prije početaka sjednice, isključe mobilne telefone, odnosno da iste ne koriste u toku sjednice;

l) da se pridržavaju pravila o primjerenom odjevanju tokom održavanja sjednica;

m) da ne konzumiraju hranu u toku sjednice.

(3) Kodeks ponašanja iz stava 2. tačke od b) do m) dužni su poštivati i predsjednici i zamjenici predsjednika u radu na sjednicama.

Član 5.

(1) O redu na sjednici Savjeta/Vijeća/foruma/zbora stara se predsjednik ili zamjenik predsjednika.

(2) Za oblike narušavanja reda iz stava 2. tačke prethodnog člana predsjednik, zamjenik ili član Savjeta/Vijeća, može opomenuti izabranog člana da njegovo ponašanje ili govor nije u skladu sa ovim Kodeksom.

(3) Ukoliko lice iz prethodnog stava ovog člana nastavi sa neprimjerenim ponašanjem opisanim u članu 4. stav 2. predsjednik, zamjenik ili član Savjeta/Vijeća, je dužan prijaviti kršenje odredbi ovog Kodeksa referentnoj komisiji Općinskog vijeća u cilju izricanja sankcije.

(5) Ukoliko je lice koje narušava rad običan građanin; predsjednik, zamjenik ili član Savjeta/Vijeća, će zatražiti pomoć policijskih organa i dati im sve potrebne informacije u cilju pokretanja prekršajnog postupka.

III – ODNOSI S MEDIJIMA

Član 6.

(Medijski nastup)

(1) U medijskim nastupima izabrano rukovodstvo mjesne zajednice će pružiti sve potrebne informacije vezane za obavljanje njihovih dužnosti, izbjegavajući pritom obmanjivanje i manipulaciju građana.

(2) Prilikom davanja informacija medijima, predsjednik, zamjenik ili član Savjeta/Vijeća može javnost upoznati i o vlastitom stavu u vezi sa nekim aktuelnim problemom.

(3) Izabrano rukovodstvo mjesne zajednice neće medijima davati povjerljive informacije niti informacije koje se odnose na privatni život izabranih članova Savjeta/Vijeća.

(4) Na provokativna novinarska pitanja, izabrani članova Savjeta/Vijeća će se suzdržavati od odgovora.

IV – ODNOSI PREMA GRAĐANIMA

Član 7.

(Djelovanje u korist svih građana)

(1) Nosioci izvršnih funkcija i izabrani zvaničnici i savjetnici djelovaće isključivo u korist svih građana.

(2) U komunikaciji sa građanima, nosioci izvršnih funkcija, izabrani zvaničnici i savjetnici će se ponašati u skladu sa normama profesionalne komunikacije.

V - ŽALBENE PROCEDURE

Član 8.

(Nadležnost)

(1) Praćenje i nadziranje ovog Kodeksa vršit će referentna komisija Općinskog vijeća/Skupštine opštine/Sekretar mjesnih zajednica opštine/općine/grada.

Član 9.

(Pravo žalbe)

(1) Svaki građanin MZ, kao i članovi Savjeta/Vijeća ima pravo i mogućnost podnošenja prijave za sve oblike kršenja odredbi ovog Kodeksa.

(2) Prijave se podnose u pismenom obliku na adresu Općinskog vijeća/Skupštine opštine koja je dužna u roku od 30 dana razmatrati prijavu,dati svoje mišljenje i izreći sankciju.

(3) Izrečene sankcije su konačne.

Član 10.

(Lakši oblici kršenja Kodeksa)

(1) Lakšim oblicima kršenja odredbi ovog Kodeksa smatraju se:

a) narušavanje reda na sjednicama, forumima, zborovima na način kako je utvrđeno u članu 4. stav 2. tačke od a) do e) i od h) do m)

Član 11.

(Teži oblici kršenja Kodeksa)

(1) Težim oblicima kršenja odredbi ovog Kodeksa smatraju se:

a) obmanjivanje i manipulacija građana u medijskim nastupima;

b) uzvraćanje na provokativna novinarska pitanja na neprimjeren način;

c) nestrpljivo, nepristojno i neljubazno ponašanje prema građanima u službenoj i privatnoj komunikaciji.

Član 12.

(Najteži oblici kršenja Kodeksa)

(1) Najtežim oblicima kršenja odredbi ovog Kodeksa smatraju se:

a) obavljanje povjerenih dužnosti na način kojim se krše odredbe zakonskih i podzakonskih akata o prekršajima;

b) obavljanje povjerenih dužnosti na način da se počini krivično djelo;

c) narušavanje reda na sjednicama na način kako je utvrđeno u članu 4. stav 2. tačka g);

d) odavanje povjerljivih informacija i informacija koje se odnose na privatni život izabranog rukovodstva mjesne zajednice.

Član 13.

(Vrste sankcija)

(1) Za nepoštivanje ovog Kodeksa mogu se izreći sljedeće sankcije:

a) pismena opomena, za lakše oblike kršenja odredbi ovog Kodeksa;

b) isključivanje iz sastava rukovodstva mjesne zajednice, za teže oblike kršenja odredbi ovog Kodeksa

c)...

d)...

VI – ZAVRŠNE ODREDBE

Član 14.

(Izjava o spremnosti)

Izabrano rukovodstvo mjesne zajednice će se upoznati sa sadržajem i principima ovog Kodeksa nakon čega će biti dužni potpisati izjavu o prihvatanju i obavezi poštivanja Kodeksa.

Član 15.

Kodeks stupa na snagu danom objavljivanja na oglasnoj ploči mjesne zajednice X, a naknadno će se objaviti u X i web stranici općine/opštine/grada.